laion/Wikipedia-Exotic huggingface dataset:
הראש (סדרת טלוויזיה)

הראש היא סדרת טלוויזיה ישראלית מסוגת דרמת-מתח, שהוצגה בבכורה עולמית בפסטיבל מונטה קרלו. אולם בעקבות מלחמת חרבות ברזל שהחלה ב-7 באוקטובר 2023, לא-ידוע מתי הסדרה עתידה לעלות לשידור. הסדרה נרכשה לשידור בנטפליקס העולמית, והייתה אמורה לעלות בכ-20 טריטוריות מרכזיות של רשת הסטרימינג, כולל בארצות הברית ובבריטניה, תחת שם הכותר באנגלית "Trust No One". השם הקודם בעברית של הסדרה היה "האויב שבתוכנו". העלילה עוקבת אחרי חייו של ראש שירות הביטחון הכללי (השב"כ) בחודש אחד מטלטל בחייו המקצועיים והאישיים. במהלך הדרמה מתגלה ההדלפה החמורה ביותר בתולדות ארגון השב"כ, שמובילה לחשדות בכל הסובבים הקרובים אליו. הראש היא אחת מתוך תשע סדרות מכל העולם שהתמודדו בשנת 2023 בפסטיבל מונטה קרלו בתחרות "Golden Nymph Awards" על תואר הסדרה הבינלאומית הטובה ביותר[דרושה הבהרה]. את הסדרה יצרו רון לשם, עמית כהן, דניאל אמסל ואופיר לובל, שגם ביים אותה. הפקה: חברת שנהר הפקות. "הראש", במסד הנתונים הקולנועיים IMDb (באנגלית) "הראש", באתר אידיבי קיץ ברבנר, ‏עוד טרם שודרה: ההישג של הסדרה החדשה שבה מככב יהודה לוי, באתר מעריב אונליין, 21 בספטמבר 2023 עוד לפני ששודרה: הסדרה החדשה של יהודה לוי נמכרה לנטפליקס | ישראל היום, באתר www.israelhayom.co.il, ‏2023-09-21 יהודה לוי יהיה ראש השב"כ בסדרה "האויב שבתוכנו", באתר אידיבי סרטים קיץ ברבנר, ‏עוד טרם שודרה: ההישג של הסדרה החדשה שבה מככב יהודה לוי, באתר מעריב אונליין, 21 בספטמבר 2023 Golden Nymph Awards Nominees, www.tvfestival.com גיל משעלי, ‏עוד לפני שעלתה למסך: הישג מרשים לסדרה "הראש", באתר ‏מאקו‏, 7 במאי 2023
אנפרני דייקסטיל

אנפרני דייקסטיל (בהולנדית: Anfernee Dijksteel; נולד ב-27 באוקטובר 1996 באמסטרדם שבהולנד) הוא כדורגלן סורינאמי-הולנדי המשחק בעמדת המגן הימני בקבוצת מידלסברו מהפוטבול ליג צ'מפיונשיפ ובנבחרת סורינאם. דייקסטיל גדל באקדמיית נייק. בחודש ינואר 2016 חתם בצ'רלטון את'לטיק מהפוטבול ליג הראשונה. בסך הכול ערך 45 הופעות ליגה במדי המועדון, 44 מתוכן בפוטבול ליג הראשונה ואחת בפוטבול ליג צ'מפיונשיפ, והבקיע בהן שער אחד. ב-7 באוגוסט 2019 חתם במידלסברו מהפוטבול ליג צ'מפיונשיפ. ב-23 במרץ 2023 ערך דייקסטיל את הופעת הבכורה שלו בנבחרת סורינאם, בהפסד 2-0 לנבחרת מקסיקו במסגרת ליגת האומות של CONCACAF לעונת 2022/2023. אנפרני דייקסטיל, באתר Transfermarkt אנפרני דייקסטיל, באתר Soccerway אנפרני דייקסטיל, באתר FootballDatabase.eu Middlesbrough agree £2m deal for Anfernee Dijksteel, באתר Northern Echo, ‏ 7 באוגוסט 2019 (באנגלית)
חימר פורי

חימר אסטבן פורי מחייה (בספרדית: Jimer Esteban Fory Mejía; נולד ב-24 במאי 2002 בסנטנדר דה קיליצ'או שבקולומביה) הוא כדורגלן קולומביאני המשחק בעמדת הקשר בקבוצת דפורטיבו פריירה מליגת העל הקולומביאנית, בהשאלה מאתלטיקו נסיונל. פורי גדל במחלקת הנוער של אתלטיקו נסיונל, ובשנת 2020 החל לשחק בקבוצה הבוגרת של המועדון במסגרת ליגת העל הקולומביאנית. ב-13 ביולי 2022 הושאל פורי לדפורטיבו פריירה מליגת העל הקולומביאנית. אתלטיקו נסיונל אליפות קולומביה (1): 2022 קלאוסורה הגביע הקולומביאני (1): 2021 חימר פורי, באתר Transfermarkt חימר פורי, באתר Soccerway חימר פורי, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "חימר פורי".
אוליבר דובין

אוליבר לוקאס דוזאה נוניאלו דובין (בשוודית ובאנגלית: Oliver Lukas Dozae Nnonyelu Dovin; נולד ב-11 ביולי 2002 בלונדון שבאנגליה) הוא כדורגלן שוודי-אנגלי המשחק בעמדת השוער בקבוצת קובנטרי סיטי ובנבחרת שוודיה. דובין גדל במחלקות הנוער של אנסקדה IK והמארבי. בעונת 2020 הושאל ל-IK פריי מהליגה השוודית השלישית, במדיה ערך 23 הופעות ליגה. ב-6 בדצמבר 2020 ערך את הופעת הבכורה שלו בקבוצה הבוגרת של המארבי, בהפסד 2-1 לארברו מליגת העל השוודית לעונת 2020. ב-19 ביולי 2024 חתם בקובנטרי סיטי. ב-12 בינואר 2023 ערך דובין את הופעת הבכורה שלו בנבחרת שוודיה, בניצחון 2-1 על נבחרת איסלנד במשחק ידידות. המארבי הגביע השוודי (1): 2020/2021 אוליבר דובין, באתר Transfermarkt אוליבר דובין, באתר Soccerway אוליבר דובין, באתר WorldFootball.net אוליבר דובין, באתר National Football Teams אוליבר דובין, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אוליבר דובין".
בריאן גוטיירס

בריאן גוטיירס (באנגלית: Brian Gutiérrez; נולד ב-17 ביוני 2003 בברווין שבאילינוי, ארצות הברית) הוא כדורגלן אמריקאי המשחק בעמדת הקשר ההתקפי בקבוצת שיקגו פייר מה-MLS. גוטיירס גדל במחלקת הנוער של שיקגו פייר. ב-9 במרץ 2020 חתם על חוזה מקצועני במועדון. ב-21 באוגוסט 2020 ערך את הופעת הבכורה שלו בקבוצה הבוגרת של המועדון, בהפסד 3-0 לקולומבוס קרו במסגרת ה-MLS לעונת 2020. גוטיירס הוא ממוצא מקסיקני. בריאן גוטיירס, באתר Transfermarkt בריאן גוטיירס, באתר Soccerway בריאן גוטיירס, באתר WorldFootball.net בריאן גוטיירס, באתר FootballDatabase.eu Chicago Fire sign academy midfielder Brian Gutiérrez באתר Hot Time in Old Town, ‏ 9 במרץ 2020 (באנגלית) 2022 Youth Series: Top 20 Born In 2003 באתר Chasing a Cup, ‏ 8 באוגוסט 2022 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "בריאן גוטיירס".
חאקו זעפרני

חאקו זעפרני בליטי (בספרדית: Jacobo Azafrani Beliti, מוכר גם כז'אק זעפרני; 24 ביולי 1932, לאראש, מרוקו הספרדית – 16 בינואר 2022, סאוטה, ספרד) היה כדורגלן ומאמן כדורגל יהודי-ספרדי ששיחק בעמדת המגן, ובהמשך אימן בצרפת, בישראל ובספרד. זעפרני נולד בלאראש אשר במרוקו הספרדית. הוא הצטרף לשורות הנוער של קבוצת לאראש. ב-1950 ערך את הופעת הבכורה שלו בקבוצה הבוגרת. ב-1951 עבר לקבוצת אתלטיקו תטואן, אשר שיחקה בליגה הספרדית הראשונה. על פי רוב הוצב זעפרני כמגן. ב-1955 עבר ללאס פאלמאס ושיחק בה במשך שתי עונות. בהמשך שיחק עונה אחת בגרנדה, ועונה אחת בראיו ואיקאנו. בראשית שנות ה-60 עבר לצרפת ושיחק בלימוז' ובהמשך בשארטר כמאמן-שחקן. ב-1971 מונה למאמנה של אלבסטה אשר שיחקה בליגה השלישית בספרד. בעונת 1971/1972 בליגה הלאומית שבה מכבי יפו לליגה הראשונה ואומנה על ידי יאנה יאנבסקי. הקבוצה הציגה כדורגל משובח לאורך העונה, והתברגה במקום החמישי בסיומה. ינבסקי סיים את עבודתו בקבוצה, והנהלתה חיפשה מאמן אשר ישמר את מעמדה בליגה הראשונה. לקראת עונת 1972/1973 הוחתם זעפרני ביפו. זעפרני הביא למכבי יפו שיטות אימון וגיבוש חברתי מקצועניות שהיו מקובלות בספרד. הוא פעל לקידום כדורגלנים צעירים כדוגמת אברהם ארואטי ואלברט לוי, ושם דגש על אורח חיים ספורטיבי מלא בקרב השחקנים, כולל משמעת אימונים. יפו פתחה את העונה בצורה טובה, אך בהמשכה הידרדרה למרכז הטבלה. הבעיות הכלכליות ומוסר התשלומים הלקוי של האגודה לשחקנים, הקשו על התנהלותו של זעפרני. בסיום העונה דורגה יפו במקום העשירי וזעפרני סיים את תפקידו, שב לספרד והשתקע בסאוטה. במקומו מונה רחביה רוזנבוים. זעפרני אימן בשורת קבוצות מליגות המשנה בספרד והוא מזוהה בעיקר עם קבוצות הכדורגל מעיר מגוריו דפורטיבו סאוטה, בה אימן במשך שש עונות לא רצופות, ואתלטיקו סאוטה בה אימן עונה אחת, וכן עם קבוצת ריאל לינאה, בה אימן שלוש עונות והעלה אותה לליגה הספרדית השנייה בית B. ב-2017 זכה במדליית זהב כהוקרה על מפעל חיים מקבוצת ריאל לינאה. זעפרני הלך לעולמו בסאוטה ב-2022, והוא בן 89. מדיה וקבצים בנושא חאקו זעפרני בוויקישיתוף חאקו זעפרני, באתר Transfermarkt חאקו זעפרני, באתר BDFutbol פרנץ פושקאש בישראל, מעריב, 27 בדצמבר 1972. דוד לוקר, שער ניצחון מעורר סערה, מעריב, 1 באוקטובר 1972. שחקני מכבי יפו יכונסו היום לישיבת חירום, מעריב, 29 בינואר 1973. DEPORTES La Balona homenajeará al mítico Jaco Zafrani, באתר europasur.es (בספרדית). אגדת הכדורגל חאקו זעפרני הלך לעולמו, באתר www.europasur.es (בספרדית).
האיש הכי מהיר

"האיש הכי מהיר" הוא שיר שכתב והלחין דני סנדרסון ובוצע על ידי להקת כוורת. השיר נכלל באלבומה השלישי של הלהקה, "צפוף באוזן", שיצא לאור ב-1975. במקור חובר השיר באנגלית ונקרא בשם "The Fastest Man Alive" בעל אותה משמעות, ותורגם לבסוף לעברית. השיר מספר על אצן מהיר שרץ ללא סיבה ידועה. עקב מהירותו, אפילו רכבות ומטוסים מפנים לו דרך. ב-7 באוקטובר 1975 נכנס השיר למצעד "הגל הקל", וב-18 בנובמבר הגיע לראש המצעד, ובמשך שבוע היה בראשו. לבסוף הוא יצא מהמצעד ב-16 בדצמבר. בעונה הרביעית של הסדרה "הפיג'מות" מושמע השיר כאשר קובי פרג' חולם שהוא רץ מהר, כשברקע מופיעות תמונות של מכוניות, רכבות ועוד. לאחר מכן אילן רוזנפלד חוזר לדירה ומעיר אותו. דודי פטימר, ‏היה ממש נחמד: פרויקט חגיגי ענק לרגל 50 שנה ללהקת כוורת, באתר מעריב אונליין, 9 בספטמבר 2023 האיש הכי מהיר, באתר פזמונט עונה 4, פרק 19: ״להתחיל מחדש״ - האיש הכי מהיר, באתר פייסבוק י
מדינה קטנה

"מדינה קטנה" הוא שיר שכתב דני סנדרסון והלחין יחד עם יוני רכטר ובוצע על ידי להקת כוורת. השיר נכלל באלבומה השלישי של הלהקה, "צפוף באוזן", שיצא לאור ב-1975. ב-2 בספטמבר 1975 נכנס השיר למצעד "הגל הקל", וב-7 באוקטובר הגיע לראש המצעד, ובמשך שבועיים היה בראשו. לבסוף הוא יצא מהמצעד ב-18 בנובמבר. במצעד הפזמונים העברי השנתי בשנת ה'תשל"ו, הגיע השיר למקום ה-25, יחד עם השיר "וידוי" של גילה אלמגור. השיר בוצע על ידי שישה מתוך שבעת חברי להקת כוורת, ללא מאיר פניגשטיין, כמה ימים לאחר רצח יצחק רבין בעצרת לזכרו. מדינה קטנה, באתר פזמונט כוורת - מדינה קטנה - כיכר רבין 1995, סרטון באתר יוטיוב
פה קבור הכלב

"פה קבור הכלב" הוא פזמון שכתב והלחין דני סנדרסון ובוצע על ידי להקת כוורת. השיר נכלל באלבומה הראשון של הלהקה, "סיפורי פוגי", שיצא לאור בנובמבר 1973. לשיר יצאה גרסת כיסוי של התקווה 6 במסגרת אלבום המחווה לכוורת "מסיפורי פוגי אפשר ללמוד". השיר מתאפיין בשעשועי לשון רבים: הביטוי "פה קבור הכלב" שאול מגרמנית: "Da liegt der Hund begraben" ("שם קבור הכלב"), כשבעברית הפירוש המקובל הוא "זה מקור הבעיה" או "זו הסיבה לבעיה". הביטוי מופיע בפזמון החוזר, ומכאן שם השיר. מילות השיר מתייחסות לביטוי באופן מילולי, כשהכוונה לכאורה היא לכלב שנפטר. בשיר מופיע הביטוי "זהו עצם העניין", וכאן המילה "עצם" נלקחת שוב באופן מילולי כעצם בגופו של בעל חיים. במצעד הפזמונים העברי של גלי צה"ל בשנת ה'תשל"ג, 1973, הגיע השיר למקום ה-16. מילות השיר "פה קבור הכלב", באתר שירונט פה קבור הכלב – מילים וביצועים | סנדרסון, דני, 1950- מלחין מחבר | מוזיקה | הספרייה הלאומית, באתר www.nli.org.il פה קבור הכלב, בדף "הספרייה הלאומית", פייסבוק
שביל קו פרשת המים

שביל קו פרשת המים (באנגלית: Continental Divide Trail; בראשי תיבות, CDT) הוא שביל נוף לאומי בארצות הברית, שאורכו 4,873 ק"מ (3,028 מייל) בין גבול ארצות הברית עם מקסיקו והגבול עם קנדה. שינויים תכופים במסלול ומספר רב של מסלולים חלופיים מביאים למרחק הליכה בפועל בין 4,300 ק"מ (2,700 מייל) ל־5,070 ק"מ (3,150 מייל) . השביל עוקב אחר קו פרשת המים של אמריקה לאורך הרי הרוקי וחוצה חמש מדינות בארצות הברית - מונטנה, איידהו, וויומינג, קולורדו וניו מקסיקו . הליכה לאורך כל שביל קו פרשת המים נמשכת בממוצע חמישה חודשים. הטיילים הטהרנים צועדים ברצף בין מקסיקו לקנדה, אבל כמחצית מהטיילים מדלגים על קטעים קצרים של הליכה בכביש או על קטעים סגורים, בעיקר בגלל שריפות יער או שלגים. טיילים מצטיידים במזון כל כמה ימים, ולעיתים קרובות עולים בטרמפים מכביש שחוצה את השביל לאחת העיירות הסמוכות כדי לקנות מזון וציוד אחר. נדרשים אישורים לטייל או לחנות לאורך חלקים מסוימים של השביל ויש צורך בדרכון כדי לחצות את הגבול הקנדי. על פי סקר שנערך בשנת 2019, כשני שלישים מטיילי השביל היו גברים, והגיל החציוני היה 31. שלושה רבעים מהטיילים היו מארצות הברית והשאר הגיעו מאחת עשרה מדינות אחרות. מספר הימים הממוצע להשלמת השביל היה 147. שביל קו פרשת המים עוקב מקרוב אחר קו פרשת המים, אך יש לו מספר רב של מסלולים חלופיים מאושרים, שחלקם פופולריים יותר מהמסלול הרשמי. בכמה מקטעים השביל אינו שלם, במיוחד בניו מקסיקו, מה שמחייב צעידה בכבישים. תשעים וחמישה אחוז מהשביל עוברים בשטחים ציבוריים, כולל פארקים לאומיים, יערות לאומיים וקרקעות המנוהלות על ידי הלשכה לניהול קרקעות. לאורך השביל עצמו יש מעט מתקנים, ובדרך כלל חייבים הטיילים לעזוב את השביל כדי להצטייד מחדש או למצוא מקום לינה. שריפות יער מהוות סכנה לטיילים. קטעים מהמסלול סגורים לרוב בשל סכנת שריפה. בשנת 2022, למשל, יותר מ-300 מיילים מהשביל היו סגורים למשך חודש עקב תנאי בצורת שגרמו לסכנת שריפה. מדיה וקבצים בנושא שביל קו פרשת המים בוויקישיתוף אתר האינטרנט הרשמי של שביל קו פרשת המים (באנגלית) גיל אפרת - חציית ארצות הברית ברגל – פעם שנייה כ-5,000 קילומטר לאורך ארצות הברית: הגולנצ'יק שלא מפסיק ללכת (באתר ynet) נדב הטה מסע ללא גבולות (סרטון פייסבוק) "CDT Interactive Map". Continental Divide Trail Coalition. "A Quick and Dirty Guide to the Continental Divide Trail". PMags. 17 בדצמבר 2013. נבדק ב-20 בפברואר 2021. {{cite web}}: (עזרה) The Continental Divide Trail Thru-Hiker Survey (2019), Halfway anywhere "CDTC Official List of 3000 Milers". Continental Divide Trail Coalition. "About the Trail". U..S. Forest Service. 26 בפברואר 2019. נבדק ב-20 בפברואר 2021. {{cite web}}: (עזרה) Miller, Elizabeth (23 במאי 2022). "Fires Have Closed the CDT in New Mew Mexico". Backpacker Magazine. נבדק ב-1 באפריל 2023. {{cite web}}: (עזרה)
Don't Be So Hard on Yourself

"Don't Be So Hard on Yourself" הוא סינגל של הזמרת-יוצרת הבריטית ג'ס גלין. השיר יצא ב-14 באוגוסט 2015 בהוצאת חברות התקליטים וורנר מיוזיק גרופ ואטלנטיק רקורדס. השיר מופיע כסינגל הרביעי מתוך אלבום האולפן הראשון שלה, I Cry When I Laugh. השיר נכתב על ידי ג'ס גלין, ויין הקטור ו-TMS, והופק על ידי TMS. נכון לספטמבר 2023, השיר הושמע למעלה מ-125 מיליון פעמים ביוטיוב, ולמעלה מ-258 מיליון פעמים בספוטיפיי. מידע על היצירה "Don't Be So Hard on Yourself" באתר מיוזיק בריינז מידע על הסינגל "Don't Be So Hard on Yourself" באתר מיוזיק בריינז מידע על היצירה "Don't Be So Hard on Yourself" באתר Discogs מילות השיר "Don't Be So Hard on Yourself" באתר Genius סרטון השיר "Don't Be So Hard on Yourself" באתר יוטיוב Jess Glynne - Don't Be So Hard On Yourself [Official Video], ארכיון מ-2023-09-01, נבדק ב-2023-09-22 Don't Be so Hard on Yourself, 2015-01-01, ארכיון מ-2023-04-05, נבדק ב-2023-09-22
Take Me Home (שיר של ג'ס גלין)

"Take Me Home" הוא סינגל של הזמרת-יוצרת הבריטית ג'ס גלין. השיר יצא ב-3 בנובמבר 2015 בהוצאת חברת התקליטים אטלנטיק רקורדס. השיר מופיע כסינגל החמישי מתוך אלבום האולפן הראשון שלה, I Cry When I Laugh. השיר נכתב על ידי ג'ס גלין, ויין הקטור, סטיב מק וניק ג'נג, והופק על ידי סטיב מק. השיר הופיע במהדורת 2015 של תוכנית הצדקה הבריטית, Children in Need (אנ').‏ נכון לספטמבר 2023, השיר הושמע למעלה מ-84 מיליון פעמים ביוטיוב, ולמעלה מ-315 מיליון פעמים בספוטיפיי. מידע על הסינגל "Take Me Home" באתר מיוזיק בריינז מידע על היצירה "Take Me Home" באתר Discogs מילות השיר "Take Me Home" באתר Genius סרטון השיר "Take Me Home" באתר יוטיוב "Jess Glynne sings Children In Need single". BBC. 3 בנובמבר 2015. ארכיון מ-2023-04-15. נבדק ב-3 בנובמבר 2015. {{cite web}}: (עזרה) "Jess Glynne's Take Me Home to lead BBC Children In Need campaign". Belfast Telegraph. 3 בנובמבר 2015. נבדק ב-3 בנובמבר 2015. {{cite news}}: (עזרה) Jess Glynne - Take Me Home [One Shot], ארכיון מ-2023-08-11, נבדק ב-2023-09-22 Take Me Home, 2015-01-01, ארכיון מ-2023-05-12, נבדק ב-2023-09-22
זינובי שולמן

זינובי בורוקוביץ' שולמן (28 באוקטובר 1904, אודסה – 30 במרץ 1977, מוסקבה) היה זמר יידישאי סובייטי. שולמן גדל לבית מוזיקלי. אביו בורוך לייב שולמן (1870–1963), נינו של הסופר היהודי קלמן שולמן (1819–1899) היה חזן מפורסם. מיד לאחר שסיים את לימודיו בתיכון החל להתעמק בתחום וללמוד שירה אצל V. Selyavin בבית האופרה של אודסה. שולמן החל להופיע באופן מאורגן מאז 1922. במרץ 1925 ערך את קונצרט הסולו הראשון שלו באודסה הכולל שירים יהודיים. בשנת 1934 הוא סיים לימודים באקדמיה הרוסית לאמנויות התיאטרון במוסקבה. משנת 1935 הקדיש את מירב חייו למפעל של איסוף, שימור וביצוע שירים יהודיים, אותן ביצע ביידיש. במהלך מלחמת העולם השנייה נהג להופיע בקו החזית ובבתי חולים. בשנת 1948 גולדה מאיר השתתפה בקונצרט שלו במוסקבה. בשנה 1949 בעיר קיסלובודסק שולמן נעצר לאחר קונצרט. בדיון סגור בבית המשפט בקייב הוא נידון לעשר שנות מאסר באשמת "לאומנות יהודית". שולמן השתחרר ב-1956 ושב למוסקבה לעסוק במוזיקה. הוא השתתף במספר הופעות עד לשנות ה-60 של המאה ה-20. זוכה בתחרות לביצוע מוזיקה אסטרדה (1939, מוסקבה). הוקר כאסיר ציון (1997, ישראל) – לאחר פטירתו. Шульман, семья, במהדורת האינטרנט של האנציקלופדיה היהודית בשפה הרוסית (ברוסית) "Шульман, семья". Знаменитые евреи с калинковичскими корнями : Знаменитости, имеющие калинковичские корни. 2012-02-24. אורכב מ-המקור ב-2012-05-19. נבדק ב-2012-02-25. Школьник Л. (2011-10-27). "28 октября – Зиновий Шульман". Мы здесь : Публикации (ברוסית). אורכב מ-המקור ב-2016-03-04. נבדק ב-2012-02-25.
היי בוב

היי בוב בע"מ, המוכרת במותג HiBob, היא חברת מחשוב ענן ישראלית, העוסקת בתוכנה לניהול משאבי אנוש. החברה נוסדה באוגוסט 2015 בתל אביב על ידי רוני זהבי (מנכ"ל), ישראל דויד (CTO), אנדי בלאס ועמית כנעני, לשם פיתוח מערכת מחשוב ענן לניהול משאבי אנוש. בשנת 2016 פתחה החברה משרד בלונדון לשירות לקוחותיה באיחוד האירופי, וב-2018 פתחה החברה משרד בניו יורק לשירות לקוחותיה בארצות הברית. ב-2020 פתחה החברה משרד באמסטרדם, לשירות לקוחותיה במדינות בנלוקס ובמדינות הנורדיות. בשנת 2021 פתחה החברה משרד בסידני, לשירות לקוחותיה באוסטרליה. בשנת 2022 פתחה החברה משרד בברלין, לשירות לקוחותיה במדינות הדוברות גרמנית (גרמניה, אוסטריה ושווייץ). בספטמבר 2023 העסיקה החברה כ-800 עובדים, מחציתם בישראל. ביוני 2021 רכשה החברה את חברת ההזנק Cassiopeia. בספטמבר 2022 רכשה החברה את חברת באגל (Bugle) הפורטוגלית והקימה מרכז פיתוח בליסבון. בשנת 2022 ובשנת 2023 נכללה החברה ברשימת 100 החברות המובילות במחשוב ענן של "פורבס". בשנת 2022 נכללה החברה ברשימת ההמצאות הטובות ביותר של "טיים". בספטמבר 2023 הודיעה החברה על הסכם שיתוף פעולה עם חברת פאפאיה גלובל הישראלית, העוסקת במחשוב ענן לניהול עובדים, חישובי שכר, הטבות ותשלומים, עבור חברות ותאגידים גלובליים. בשנת 2019 גייסה החברה 26.5 מיליון דולר. בדצמבר 2020 גייסה החברה 70 מיליון דולר, לפי שווי של 500 מיליון דולר. בשנת 2021 גייסה החברה 150 מיליון דולר לפי שווי (לאחר הכסף) של 1.65 מיליארד דולר, ובכך הפכה לחד-קרן. באוגוסט 2022 גייסה החברה 150 מיליון דולר לפי שווי של 2.45 מיליארד דולר. בספטמבר 2023 גייסה החברה 150 מיליון דולר לפי שווי של 2.7 מיליארד דולר. אתר האינטרנט הרשמי של היי בוב (באנגלית) היי בוב, ברשת החברתית פייסבוק היי בוב, ברשת החברתית אקס (טוויטר) היי בוב, ברשת החברתית אינסטגרם היי בוב, ברשת החברתית LinkedIn סרטונים בערוץ של היי בוב, באתר יוטיוב הילה חיימוביץ׳, ‏פלטפורמה אחת במקום אינספור קבצי אקסל: hibob מגייסת 17.5 מיליון דולר, באתר Geektime‏, 25 באפריל 2017 Hibob Continues on Growth Trajectory With Acquisition of Workplace Relationships Analytics Startup Cassiopeia, Cision PR Newswire, June 3, 2021 מאיר אורבך, הייבוב הישראלית רוכשת את באגל הפורטוגלית ומקימה שם מרכז מו"פ, באתר כלכליסט, 15 בספטמבר 2022 The Cloud 100, Forbes, August 8, 2023 מעין מנלה, הסטארט-אפ הישראלי HiBob - ברשימת ההמצאות הטובות ביותר ל-2022 של TIME, באתר כלכליסט, 13 בנובמבר 2022 אלה טל, פפאיה גלובל והייבוב מאחדות כוחות ויוצרות פתרון משולב לניהול שכר ומשאבי אנוש עבור חברות רב-לאומיות, באתר היי בוב,13 בספטמבר 2023 אושרי אלקסלסי, ‏שווה כבר חצי מיליארד דולר: Hibob גייסה 70 מיליון דולר, באתר Geektime‏, 10 בדצמבר 2020 מאיר אורבך, יוניקורן חדש - היי-בוב מגייסת 150 מיליון דולר, השווי - 1.65 מיליארד דולר, באתר כלכליסט, 12 באוקטובר 2021 מאיר אורבך, האטה? הייבוב הישראלית גייסה 150 מיליון דולר לפי שווי של 2.45 מיליארד דולר, באתר כלכליסט, 17 באוגוסט 2022; אושרי אלקסלסי, ‏הייבוב גייסה עכשיו 150 מיליון דולר: "מה שהיה פה ב-2021 היה בועה, ובועות דינן להתפוצץ", באתר Geektime‏, 17 באוגוסט 2022 מאיר אורבך, חברת HiBob גייסה 150 מיליון דולר לפי שווי של 2.7 מיליארד דולר: "מוכנים להנפקה", באתר כלכליסט, 19 בספטמבר 2023; יניב אביטל, ‏גיוס ענק מביא את הסטארטאפ הישראלי HiBob לשווי של 2.7 מיליארד דולר, באתר Geektime‏, 19 בספטמבר 2023
כריסטופר פרגוסון

כריסטופר פרגוסון (באנגלית: Christopher J. "Fergy" Ferguson; נולד ב-1 בספטמבר 1961) הוא טייס חלל אמריקאי. הוא השתתף ב-3 טיסות של מעבורת חלל. לאחר פרישה מנאס"א הוא נקלט בפרויקט הסטארליינר של בואינג. כריסטופר פרגוסון נולד בפילדלפיה, פנסילבניה וסיים לימודי בית ספר בשנת 1979. הוא התחיל ללמוד באוניברסיטת דרקסל ממנה קיבל תואר ראשון בהנדסת מכונות בשנת 1984. בשנת 1991 הוא סיים לימודי תואר שניב אווירונאוטיקה בבית הספר של הצי ללימודים מתקדמים. בשנת 1989 הוא למד קורס קיץ במכון למהנדסי תעופה במוסקבה. לאחר קבלת תואר ראשון פרגוסון החל בשירות בצי ארצות הברית. בשנת 1986 הוא סיים קורס טיס וכטייס F-14 טומקט הוצב בנושאת מטוסים USS Forrestal. בשנת 1992 הוא קיבל הסכמה כטייס ניסוי. בשנת 1995 הוא שירת על נושאת מטוסים נימיץ במפרץ הפרסי. ב-1998 פרגוסון התקבל לקורס להכנת אסטרונאוטים במרכז החלל ג'ונסון. לאחר סיום הקורס הוא כיהן במספר תפקידים בצוותי קרקע. בספטמבר 2006 פרגוסון היה טייס במשימה של מעבורת החלל אטלנטיס STS-115 (ברנט ג'ט היה מפקד צוות). זו הייתה המשימה הראשונה לאחר אסון קולומביה. מעברות התחברה לתחנת החלל הבין-לאומית. בוצעו פעולות תחזוקה והרחבה של תחנת החלל. באוקטובר 2008 פרגוסון היה מפקד צוות במשימה מעבורת החלל אטלנטיס STS-126 שהתחברה לתחנת החלל הבין-לאומית. במהלך עגינה בוצעו עבורות הרחבה ותחזוקה של תחנת החלל. כמו כן בוצע החלפת צוות חלקית. ביולי 2011 פרגוסון היה מפקד צוות במשימה מעבורת החלל אטלנטיס STS-135 שהתחברה לתחנת החלל הבין-לאומית. במהלך עגינה בוצעו עבורות הרחבה ותחזוקה של תחנת החלל. כמו כן בוצע החלפת צוות חלקית. זו הייתה המשימה האחרונה במסגרת תוכנית מעבורת חלל האמריקאית. בשנת 2011 פרגוסון פרש מנאס"א ונקלט בבואינג בפרויקט הסטארליינר. הוא היה מתוכנן להשתתף בטיסה הראשונה אך לאור דחייתה לשנת 2024 הודיע על פרישה מהטיסה. מדיה וקבצים בנושא כריסטופר פרגוסון בוויקישיתוף כריסטופר פרגוסון באתר נאס"א (באנגלית) ביוגרפיה כריסטופר פרגוסון, ברשת החברתית אקס (טוויטר)
באני הופ

באני הופ (באנגלית bunny hop או bunnyhop, מילולית: קפיצת ארנב) הוא פעלול אופניים בו משגר הרוכב את האופניים לאוויר. דוושות האופניים נצמדות לרגליו של הרוכב כשהאופניים באוויר, בדומה לאופן שבו נראה שסקייטבורד נדבק לרגליו של המחליק המבצע Ollie. בעוד שהבאני הופ יכול להיות די מאתגר ללימוד, לאחר ששולטים בו הוא פותח רמה חדשה לגמרי של הזדמנויות רכיבה עבור רוכבי BMX ורוכבי הרים כאחד. באני הופ הוא גם מיומנות שימושית עבור רוכב אופניים/נוסע עירוני, המאפשרת הימנעות מבורות ומפגעים אחרים, ומאפשרת עליה מהירה על מדרכה. לעיתים קרובות, קפיצת באני נעשות על אופני BMX, שהם קטנים יותר מאופני הרים, ומכיוון שהם קלים יותר, ניתן להרים אותם ביתר קלות. ישנן שתי שיטות לביצוע באני הופ. הראשונה, המכונה לפעמים באניהופ "אנגלי", כרוכה בהרמת שני הגלגלים לאוויר בבת אחת, ובדרך כלל קל יותר לעשות זאת באמצעות אופניים עם דוושות מחוברות לרגל. השנייה, המכונה פרו הופ או באניהופ "אמריקאי", כרוכה בהרמת הגלגל הקדמי של האופניים לפני הגלגל האחורי, ודורשת שיווי משקל ותנועות גוף מדויקות. קפיצת הארנב מבוצעת על ידי התקרבות למכשול במהירות בינונית, ידיים ורגליים כפופות מעט. בהגיעו למכשול, הרוכב צריך קודם להסיט את מרכז הכובד שלו לכיוון הגלגל האחורי של האופניים ולמשוך אחורה את הכידון, מה שגורם לגלגל הקדמי להתרומם כאילו הוא עושה מנואל. כאשר הגלגל הקדמי מגיע לגובה המקסימלי, הם 'תופסים' את חלקם האחורי של האופניים על ידי הפניית בהונותיהם כלפי מטה והפעלת כוח לאחור ולמעלה על הדוושות, תוך דחיפה מטה וקדימה על הכידון. זה עוזר לחשוב על הרמת הצמיג האחורי כמו הצמדת פרק כף היד קדימה והסטת משקלו בו זמנית. השילוב של שתי התנועות הללו מאפשר לרוכב להעלות תחילה את מרכז הכובד, ולאחר מכן לתחוב את האופניים מתחתיהן, כדי להשיג מרווח קרקע גדול יותר. הטכניקה השנייה, המבוצעת ביתר קלות על אופניים עם מתלים מלאים, היא הפעלת כוח דחיסה משקל כלפי מטה לתוך הבולמים. ברגע שהושגה דחיסה מלאה של הבולמים אז קפיצה כלפי מעלה תוך ביטול משקל של שני הבולמים בכמות שווה כך שגם הגלגלים הקדמיים וגם האחוריים לעזוב את האדמה. לעיתים מכונה טכניקה זו באני הופ אנגלי. רכיבה על אופניים אופני הרים אופני bmx מדיה וקבצים בנושא באני הופ בוויקישיתוף Cyclocross ditch bunny hop, סרטון בערוץ "racedotcx", באתר יוטיוב (אורך: 00:43)
I'll Be There (שיר של ג'ס גלין)

"I'll Be There" הוא סינגל של הזמרת-יוצרת הבריטית ג'ס גלין. השיר יצא ב-4 במאי 2018 בהוצאת חברת התקליטים אטלנטיק רקורדס. השיר מופיע כסינגל המוביל של אלבום האולפן השני שלה, Always in Between‏. השיר נכתב על ידי ג'ס גלין, ג'קר הנסון, סטארסמית', אלקטריק וקמיל פרסל, והופק על ידי סטארסמית' ואלקטריק. נכון לספטמבר 2023, השיר הושמע למעלה מ-430 מיליון פעמים בספוטיפיי, ולמעלה מ-18 מיליון פעמים ביוטיוב. מידע על הסינגל "I'll Be There" באתר מיוזיק בריינז מידע על היצירה "I'll Be There" באתר Discogs מילות השיר "I'll Be There" באתר Genius סרטון השיר "I'll Be There" באתר יוטיוב מידע על השיר "I'll Be There" באתר ספוטיפיי Wass, Mike (4 במאי 2018). "UK Superstar Jess Glynne Announces New Single "I'll Be There"". Idolator. ארכיון מ-2023-09-23. נבדק ב-12 ביוני 2018. {{cite web}}: (עזרה) I'll Be There, 2018-05-03, ארכיון מ-2023-02-22, נבדק ב-2023-09-23 I'll Be There, ארכיון מ-2023-08-02, נבדק ב-2023-09-23 Queen – Somebody To Love, BPI, ‏28 ביוני 2024
שרוף

האם התכוונתם ל... ג'קי שרוף – שחקן קולנוע הודי טייגר שרוף – שחקן קולנוע הודי עינת שרוף – זמרת ושחקנית ישראלית שרף השרוף